Rikunarita-ORG/Wikinium huggingface dataset:
# எம். எஸ். கோபாலகிருஷ்ணன்

| எம். எஸ். கோபாலகிருஷ்ணன் |
| --- |
| 1960களில் எம். எஸ். கோபாலகிருஷ்ணன் |
| பிறப்பு | (1931-06-10)10 சூன் 1931 மைலாப்பூர் |
| இறப்பு | சனவரி 3, 2013(2013-01-03) (அகவை 81) சென்னை |
| அறியப்படுவது | கருநாடக வயலின் இசைக்கலைஞர் |
| உறவினர்கள் | எம். நர்மதா (மகள்) |
| விருதுகள் | பத்ம பூசன், பத்மசிறீ, கலைமாமணி, சங்கீத நாடக அகாதமி விருது, சங்கீத கலாநிதி |

**எம். எஸ். கோபாலகிருஷ்ணன்** , (*M. S. Gopalakrishnan*, பரவலாக **MSG**, 10 சூன் 1931 - 3 சனவரி 2013), கர்நாடக இசையில் தேர்ந்த வயலின் இசைக் கலைஞர். இவர் பத்மசிறீ, கலைமாமணி, சங்கீத நாடக அகாதமி விருது மற்றும் சங்கீத கலாநிதி போன்ற விருதுகளைப் பெற்றவர். 2012ஆம் ஆண்டில் இவருக்கு இந்திய அரசு பத்ம பூசன் விருது வழங்கியது.

## வாழ்க்கையும் பணிவாழ்வும்

கோபாலகிருஷ்ணன், சென்னை, மயிலாப்பூரில் சூன் 10,1931 அன்று பிறந்தார். கருநாடக இசை மற்றும் இந்துத்தானி இசையை தமது தந்தையார் பேராசிரியர். பரவூர் சுந்தரம் ஐயரிடம் பயின்றார். இவர் தந்தை 1910-ல் வட இந்தியாவில் வயலினை அறிமுகம் செய்தவர். கோபாலகிருஷ்ணன் தனது 8 வது அகவையிலேயே இசை கச்சேரிகளில் பங்கேற்கத் தொடங்கினார். அரியக்குடி இராமானுஜ ஐயங்கார், செம்பை வைத்தியநாத பாகவதர், ஆலத்தூர் சகோதரர்கள், பல்லடம் சஞ்சீவ ராவ் என அந்தக் காலத்தின் முன்னணிப் பாடகர்கள் பலருக்கும் வயலின் வாசித்தார். வாய்ப்பாட்டு இசைக்கச்சேரிகளில் பக்க வாத்தியமாக மட்டுமில்லாமல், தனி வயலின் கச்சேரியாக ஐம்பதாண்டுகள் நடத்தினார். ஆத்திரேலியா, ஐக்கிய அமெரிக்கா, ஐக்கிய இராச்சியம், நெதர்லாந்து, தென்னாபிரிக்கா மலேசியா, ஹாங்காங் ஆகிய நாடுகளுக்கு இசைப்பயணம் சென்றார்.

இவரது மகளான முனைவர் எம். நர்மதா வயலின் இசைக்கலைஞர் ஆவார்.

## பெற்ற விருதுகள்

**ஆண்டு விருது 1960 வயலின் வாத்திய சாம்ராட் - மும்பை சிவானந்த ஆசிரமம், இந்தியா
* 1975 பத்மசிறீ - இந்திய அரசு
* 1976 வயலின் வாத்தியச் சக்கரவர்த்தி - நியூயார்க், அமெரிக்கா
* 1978 கலைமாமணி - தமிழக அரசு, இந்தியா
* 1979 கேரள சங்கீத நாடக அகாதமி விருது, இந்தியா
* 1980 டி.சௌடைய்யா விருது - கர்நாடகம், இந்தியா
* 1982 சங்கீத நாடக அகாதமி விருது
* 1997 சப்தகிரி சங்கீத வித்வமணி - திருப்பதி தேவத்தானம், இந்தியா
* 1998 சங்கீத கலாநிதி - மியூசிக் அகாதமி சென்னை, இந்தியா
* 2012 பத்ம பூசன் - இந்திய அரசு
* 2012 சங்கீத கலாசிகாமணி விருது - இந்தியன் ஃபைன் ஆர்ட்ஸ் சொசைட்டி

## மறைவு

2013 சனவரி 3 அன்று, இந்திய நேரப்படி அதிகாலை 2 மணிக்கு சென்னையிலுள்ள ஒரு மருத்துவமனையில் தனது 82ஆவது வயதில் கோபாலகிருஷ்ணன் காலமானார்.

## மேற்கோள்கள்

## உசாத்துணை

'வேலைக்குப் போகாதே' கட்டுரை, எழுதியவர்:ரிஷிகேஷ்; வெளியீடு: தினமணி - இசை விழா மலர் (2011 - 2012)
# ரகுநாத் மகபத்ர

ரகுநாத் மகபத்ர
**ரகுநாத் மகபத்ர** (*Raghunath Mohapatra*, பிறப்பு: 24 மார்ச்சு, 1943) ஒரிசா மாநிலத்தின் பூரியில் பிறந்த, கோவில் சிற்பக் கலைஞர் மற்றும் கட்டடக் கலைஞர் ஆவார். கோவில்களின் வடிவமைப்பிலும் கற்சிலைகளின் உருவம், வடிவம், அமைப்பு ஆகியவற்றில் தேர்ந்த அறிவும் அனுபவமும் கொண்டவர்.

## பிறப்பு

ரகுநாத் மகபத்ர சிற்பக் கலைஞர்கள் குடும்பத்தில் பிறந்தவர். இவருடைய முன்னோர்கள் கொனாரக் கோவில் மற்றும் 12 ஆம் நூற்றாண்டைச் சேர்ந்த பூரி சகன்னாதர் கோவில் போன்றவற்றை நிர்மாணித்தவர்கள் ஆவர்.

## உருவாக்கங்கள்

* ஒடிசாவில் உள்ள புகழ் பெற்ற கோவில்கள், சிலைகள், கட்டடங்கள் ஆகியவற்றில் இவருடைய கைவண்ணம் இருக்கிறது.
* 1974 இல் ஆறு அடி உயரத்தில் கற்சிலை ஒன்றை இவர் உருவாக்கினார். நாடாளுமன்ற நடுவில் இச்சிலை வைக்கப்பட்டுள்ளது.
* 18 அடி நீளமும் 15 அடி உயரமும் உடைய கொனாரக் குதிரைச் சிலையை உருவாக்கினார். புவனேசுவரத்தில் மாஸ்டர் கேண்டின் சதுக்கத்தில் உள்ளது.
* 14 அடி உயரத்தில் கொனாரக் சக்கரம் ஒன்று இவரால் செய்யப்பட்டது. இது பன்னாட்டு வரத்தகச் சந்தையில் வைக்கப்பட்டது.
* இவரால் உருவாக்கப்பட்ட 15 அடி கொண்ட இரண்டு புத்தர் சிலைகள் புவனேசுவரத்தில் தாவுலிகிரி சாந்தி ஸ்தூபியில் உள்ளன.
* தில்லி இராசீவ் காந்தி சமாதியில் வைக்கப்பட்டுள்ள பெரிய தாமரை படிமம் ரகுநாத் மகபத்ர செய்த ஒன்று.
* லடாக்கில் 20 அடி உயரத்தில் புத்தர் சிலைகள், அரியானாவில் 15 அடி உயரத்தில் முக்தேசுவர் வாயில் ஆகியனவும் இவருடைய படைப்புகள் ஆகும்.

## விருதுகள், சிறப்புகள்

* பத்மசிறீ விருது (1976)
* பத்ம பூசண் விருது (2001)
* பத்ம விபூசண் விருது (2013)
* 1963 முதல் ஒரிசா மாநில அரசின் கைவினைத் துறையின் பயிற்சி மையத்தில் ஆலோசகராகவும் மேற்பார்வையாளராகவும் செயல்படுகிறார்.
* 2000 ஆம் ஆண்டில் இந்திய அரசின் அயலகத் துறையால் ரகுநாத் மகபத்ர இந்தியப் பண்பாட்டு உறவுக் கவுன்சிலில் உறுப்பினராக அமர்த்தப்பட்டார்.

## மேற்கோள்கள்

## சான்றாவணம்

*
# அல்லா ரக்கா

| அல்லா ரக்கா |
| --- |
|  |
| பின்னணித் தகவல்கள் |
| இயற்பெயர் | குரேசி அல்லா ரக்கா கான் |
| இசை வடிவங்கள் | இந்துஸ்தானி இசை |
| தொழில்(கள்) | இசைக்கலைஞர் |
| இசைக்கருவி(கள்) | *தபேலா* |
| இசைத்துறையில் | 1939–2000 |

*குரேசி* **அல்லா ரக்காகான்* (தோக்ரி: क़ुरैशी अल्ला रखा ख़ान) (29 ஏப்ரல் 1919 - 03 பிப்ரவரி 2000) இந்தியாவைச் சார்ந்த புகழ் பெற்ற *தபேலா* இசைக் கலைஞர் ஆவார். இவர் அடிக்கடி *சிதார்* இசைக் கலைஞர் ரவி சங்கருடன் இணைந்து இசை நிகழ்ச்சிகளைச் செய்துள்ளார்.

## இளமையும், கல்வியும்

* *அல்லா ரக்கா* ஜம்மு மாநிலத்தின் *பாஹ்வால்* எனும் இடத்தில் பிறந்தார்.
* இவரது தாய் மொழி தோக்ரி ஆகும். 'குருதாஸ்பூர் *நகரில் அவரது மாமா வீட்டில் தங்கியிருந்தபோது 12 ஆம் வயதில் தபேலா தாளங்களால் ஈர்க்கப்பட்டார்.*
* *பாட்டியாலா கர்ணா*வில் *ஆஷிக் அலி கான்* என்பவரிடம் ராகங்களைப் பற்றிப் படித்தார். பின்னர் தினமும் பல மணி நேரங்கள் பயிற்சியில் ஈடுபட்டார்.
* இவர் முதல் நிகழ்ச்சியை லாகூர் நகரில் நடத்தினார்.
* பின்னர் மும்பை அகில இந்திய வானொலியில் 1940 ஆம் ஆண்டு இசை நிகழ்ச்சி ஒன்றை நடத்தினார்.
* 1943 ஆம் ஆண்டில் இரண்டு இந்தித் திரைப்படங்களுக்கு இசையமைத்தார்.

## விருதுகள்

1. 1977இல் பத்மசிறீ விருது பெற்றார்.
2. 1987இல் சங்கீத நாடக அகாதமி விருது பெற்றார்.

## மேலும் காண்க

* சாகீர் உசைன்
* கிசன் மகராஜ்
* சம்தா பிரசாத்
* யோகேசு சாம்சி

## மேற்கோள்கள்

## வெளியிணைப்புகள்

1. அல்லா ரக்கா இசைப் பட்டியல்
# மாவேலிக்கரை கிருட்டிணன்குட்டி நாயர்

| மாவேலிக்கரை கிருட்டிணன்குட்டி நாயர் |
| --- |
| பிறப்பு | மாவேலிக்கரை, கேரளம், இந்தியா |
| தேசியம் | இந்தியர் |
| பணி | மிருதங்கக் கலைஞர் |

**மாவேலிக்கரை கிருட்டிணன்குட்டி நாயர்** (Mavelikara Krishnankutty Nair) (11 அக்டோபர் 1920 – 13 சனவரி 1988) மிருதங்கக் கலைஞராவார். ஆலப்புழா வெங்கப்பன் பிள்ளையிடமிருந்தும், வீச்சூர் கிருட்டிண ஐயரிடமிருந்து தனது பயிற்சியைப் பெற்றார். இவர், பழனி சுப்பிரமணிய பிள்ளையைத் தனது 'மானசீக குரு' வாகக் கருதினார். இந்தியக் குடியரசுத் தலைவரிடமிருந்து பத்மசிறீ விருது பெற்ற இவர் கேரள சங்கீத நாடக அகாடமி விருதையும் பெற்றார். கிருட்டிணன்குட்டி நாயர் திருவனந்தபுரத்தில் அனைத்திந்திய வானொலிக் கலைஞராகவும் இருந்தார்.

## குறிப்புகள்

## வெளி இணைப்புகள்

* ‘I believe in healthy competition’ பரணிடப்பட்டது 2009-07-06 at the வந்தவழி இயந்திரம்
# லீலா சாம்சன்

| லீலா சாம்சன் |
| --- |
|  |
| பிறப்பு | 1951 (அகவை 74–75) குன்னூர், தமிழ்நாடு |
| பணி | இயக்குநர் கலாசேத்திரா (2005- ) தலைவர் சங்கீத நாடக அகாதெமி (2010- ) நடனம், நடன வடிவமைப்பு, பயிற்சியாளர் |

**லீலா சாம்சன்**  (Leela Samson, பிறப்பு 1951) ஒரு புகழ்பெற்ற பரதநாட்டியக் கலைஞர், நடன வடிவமைப்பாளர், பயிற்சியாளர் மற்றும் எழுத்தாளர். தனது கலைநுட்பத் திறனுக்குப் பெயர் பெற்ற லீலா தில்லியில் உள்ள ஸ்ரீராம் பரதநாட்டிய பலா கேந்திரத்தில் பல ஆண்டுகள் கற்பித்து வந்தார்; தற்போது ருக்மிணி தேவி அருண்டேல் நிறுவிய கலாசேத்திராவின் இயக்குனராகவும் (ஏப்ரல் 2005), இந்தியாவின் இசை, நடனம் மற்றும் நாடகத்திற்கான தேசிய அகாதெமியான சங்கீத நாடக அகாதெமியின் தலைவராகவும் (2010- ) பணியாற்றி வருகிறார். கலாசேத்திராவில் இவர் பதவி வகிப்பது தொடர்பாக இவர் தகுதியற்ற முறையில் உள்நோக்கத்துடன் இப்பதவியை அடைந்தார் என சர்ச்சைகள் எழுந்தன. 2011ஆம் ஆண்டு இந்திய திரைப்படத் தணிக்கை குழுவின் தலைவராக சர்மிளா தாக்கூரை அடுத்து நியமிக்கப்பட்டார்.

## இளமையும் கல்வியும்

லீலா தமிழ் நாட்டிலுள்ள குன்னூரில் பிறந்தவர் கலையில் இளங்கலைப் பட்டம் பெற்றபின்னர் கலாசேத்திராவில் பரதநாட்டியம் பயின்றார்.

## பணிவாழ்வு

## விருதுகள்

* பத்மசிறீ (1990),
* தமிழ்நாடு அரசின் *நிருத்திய சூடாமணி*, *கலைமாமணி* (2005)
* சங்கீத நாடக அகாதமி விருது, (1999–2000). வழங்கியது: சங்கீத நாடக அகாதமி
* நாட்டிய கலா ஆச்சார்யா

## இவரது எழுத்துப் படைப்புகள்

* Samson, Leela (1987). *Rhythm in Joy: Classical Indian Dance Traditions*. New Delhi: Lustre Press.
* Samson, Leela (2010). *Rukmini Devi: A Life*, Delhi: Penguin Books, India, பன்னாட்டுத் தரப்புத்தக எண் 0670082643.

## மேற்கோள்கள்

## வெளியிணைப்புகள்

* இவரின் மீதான சர்ச்சைகள்
* *Her Majesty*, Richard Turner interviewed Leela Samson (August 2003)
* Leela Samson performances
# சிவக்குமார் சர்மா

| பண்டிட் சிவக்குமார் சர்மா |
| --- |
| சூலை 2016, போபாலின் பாரத் பவனில் நடந்த முதல் சந்தூர் கச்சேரி நிகழ்ச்சிக்குப் பின்னர் பண்டிட் சிவகுமார் சர்மா |
| பின்னணித் தகவல்கள் |
| பிறப்பு | (1938-01-13)13 சனவரி 1938
 சம்மு, இந்தியா (தற்போதைய சம்மு காசுமீர், இந்தியா) |
| பிறப்பிடம் | ஜம்மு, இந்தியா |
| இறப்பு | 10 மே 2022(2022-05-10) (அகவை 84) மும்பை |
| இசை வடிவங்கள் | இந்துஸ்தானி இசை |
| தொழில்(கள்) | இசை அமைப்பாளர், இசைக்கலைஞர் |
| இசைக்கருவி(கள்) | சந்தூர், கைம்முரசு இணை |
| இசைத்துறையில் | 1955– தற்போது வரை |
| இணைந்த செயற்பாடுகள் | இராகுல் சர்மா (மகன்) ஹரிபிரசாத் சௌரசியா |
| இணையதளம் | santoor.com |

பண்டிட் **சிவக்குமார் சர்மா** (*Shivkumar Sharma*, 13 சனவரி 1938 – 10 மே 2022) சம்மு காசுமீர் மாநிலத்தைச் சேர்ந்த ஒரு இந்திய இசையமைப்பாளரும், சந்தூர் இசைக்கலைஞருமாவார். சாந்தூர் ஒரு நாட்டுப்புற இசைக்கருவியாகும்.

## ஆரம்ப கால வாழ்க்கை

இவர் சம்முவில் உமா தத் சர்மா என்ற பாடகருக்கு பிறந்தார். தோக்ரி இவரது தாய்மொழியாகும். இவருக்கு ஐந்து வயதாக இருந்தபோது இவரின் தந்தை இவருக்கு குரலிசையிலும், கைம்முரசு இணையிலும் கற்பிக்கத் தொடங்கினார். சிவக்குமார் தனது பதின்மூன்று வயதில் சந்தூர் கற்கத் தொடங்கினார். 1955 இல் மும்பையில் தனது முதல் பொது நிகழ்ச்சியை வழங்கினார்.

## தொழில்

1988 இல் சர்மா
சந்தூரை ஒரு பிரபலமான இசைக் கருவியாக மாற்றிய பெருமை இவருக்குண்டு. 1956 இல் சாந்தாராமின் *ஜனக் ஜனக் பாயல் பாஜே* என்ற படத்தில் ஒரு காட்சிக்கு பின்னணி இசையமைத்தார். இவர் தனது முதல் தனி இசைத் தொகுப்பை 1960 இல் பதிவு செய்தார்.

1967 ஆம் ஆண்டில், இவர் புல்லாங்குழல் கலைஞர் ஹரிபிரசாத் சௌராசியா மற்றும் கிதார் கலைஞர் பிரிஜ் பூசண் கப்ரா ஆகியோருடன் இணைந்து *கால் ஆஃப் தி வேலி* (1967) என்ற ஒரு இசைத் தொகுப்பை தயாரித்தார். இது இந்திய பாரம்பரிய இசையின் மிகப்பெரிய வெற்றிகளில் ஒன்றாக மாறியது. *சில்சிலா* (1980) தொடங்கி ஹரிபிரசாத் சவுராசியாவுடன் இணைந்து பல இந்திப் படங்களுக்கு இசையமைத்துள்ளார். இவர்கள் சிவ்-ஹரி இசை இரட்டையர் என்று அறியப்பட்டனர். *பாசில்* (1985), *சாந்தினி* (1989), *லாம்ஹே* (1991) மற்றும் *டார்* (1993) போன்ற பெரிய இசை வெற்றிகளாக இவர்கள் இசையமைத்த சில திரைப்படங்கள் இருந்தன.

## தனிப்பட்ட வாழ்க்கை

இவர், மனோரமா என்பவரை மணந்தார் இவர்களுக்கு இரண்டு மகன்கள் உள்ளனர். இவரின் மகன், இராகுலும், ஒரு சந்தூர் இசைக்கலைஞராவார். மேலும் இவர்கள் 1996 முதல் ஒன்றாக இணைந்து செயல்பட்டனர். 1999 இல் rediff.com என்ற இணையதளத்திற்கு அளித்த பேட்டியில், சிவக்குமார், "கடவுளின் பரிசு" இருப்பதாக நினைத்ததால், தனது மகன் இராகுலை தனது சீடனாகத் தேர்ந்தெடுத்ததாகக் கூறினார்.

## விருதுகள்

 குடியரசுத் தலைவர் மாளிகையில் வழங்கப்பட்ட சங்கீத நாடக அகாதமி கூட்டாளர், சங்கீத நாடக அகாதமி விருதுகள் -2011 விழாவில் பண்டிட் சிவக்குமார் சர்மாவுக்கு பிரணாப் முகர்ஜி விருதினை வழங்குகிறார்
சிவக்குமார் 1985இல் அமெரிக்காவின் பால்ட்டிமோர் நகரத்தின் கௌரவ குடியுரிமை உட்பட பல தேசிய மற்றும் சர்வதேச விருதுகளைப் பெற்றுள்ளார். 1986 ஆம் ஆண்டில் சங்கீத நாடக அகாதமி விருது, 1991 ல் பத்மசிறீ, 2001இல் பத்ம விபூசண் ஆகிய விருதுகளையும் பெற்றுள்ளார்.

## மேற்கோள்கள்

## வெளி இணைப்புகள்

விக்கிமீடியா பொதுவகத்தில்,
 சிவக்குமார் சர்மா
என்பதில் ஊடகங்கள் உள்ளன.

* www.santoor.com – Official Site
* ஆல்மியூசிக் தளத்தில் Shivkumar Sharma பக்கம்
# குஞ்ச பிகாரி மெகர்

| குஞ்ச பிகாரி மெகர் Kunja Bihari Meher |
| --- |
| பிறப்பு | 1928 (அகவை 97–98) பர்கஃட் மாவட்டம், ஒடிசா, இந்தியா |
| பணி | நெசவாளர் தலைமை கைவினைஞர் |
| அறியப்படுவது | நாத சங்கீர்த்தனம் |
| விருதுகள் | பத்மசிறீ கைவினைப் பொருட்களுக்கான தேசிய விருது |

**குஞ்ச பிகாரி மெகர்** (*Kunja Bihari Meher*) இந்தியாவின் ஒடிசா மாநிலத்தைச் சேர்ந்த ஒரு கைவினைஞர் மற்றும் நெசவாளர் ஆவார். ஒடிசா மாநிலத்தின் பர்கார் மாவட்டத்தில் இவர் பிறந்தார். இவர் ஒடிசாவின் சம்பல்புரி புடவைகளில் காணப்படும் இக்காட் என்ற கட்டு-சாயப் பாரம்பரியத்திற்கு பெயர் பெற்றவர் ஆவார். இவருடைய இத்தொழில்நுட்பம் சம்பல்புரி கைத்தறி தொழில்துறையின் வளர்ச்சிக்கு பெருமை சேர்த்தது. 1998 ஆம் ஆண்டு இந்திய அரசாங்கம் நாட்டின் நான்காவது உயரிய விருதான பத்மசிறீ விருது குஞ்ச பிகாரி மெகருக்கு வழங்கப்பட்டது. 2009 ஆம் ஆண்டு நெசவு வடிவமைப்புக்கான தேசிய மையத்தின் கைவினைப் பொருட்களுக்கான தேசிய விருதையும் இவர் வென்றார். குஞ்ச பிகாரி மெகரின் மகன் சுரேந்திர மெகரும் ஒரு பிரபலமான நெசவாளர் ஆவார்.

## மேற்கோள்கள்
# கோ. இபோம்சா சர்மா

| கோ. இபோம்சா சர்மா K. Ibomcha Sharma |
| --- |
| பிறப்பு | மணிப்பூர், இந்தியா |
| மற்ற பெயர்கள் | அபிராம் சபா |
| பணி | பாடகர் நிகழ்த்துக் கலைஞர் |
| அறியப்படுவது | நாத சங்கீர்த்தனம் |
| விருதுகள் | பத்மசிறீ சங்கீத நாடக அகாதமி விருது |

**கோங்பிரைலட்பம் இபோம்சா சர்மா** (*Kongbrailatpam Ibomcha Sharma*) இந்தியாவின் மணிப்பூர் மாநிலத்தைச் சேர்ந்த ஒரு பாடகரும் நிகழ்த்துக் கலைஞரும் ஆவார். மணிப்புரி நடனத்தின் ஒரு பகுதியான இராசேசுவரி பாலாவுக்கான நாத சங்கீர்த்தனம் பாடுவதில் புகழ்பெற்ற இவர் அபிராம் சபா என்ற பெயரால் நன்கு அறியப்படுகிறார். மணிப்புரி நிகழ்ச்சியில் இவரது பாத்திரம் அபிராம் சபாவாகும். கௌரா லீலா என்ற மணிப்பூரி நாடகத்தின் இயக்க வடிவம் இவருக்கு அபிராம் சபா என்ற புனைப்பெயரை சம்பாதித்துக் கொடுத்ததாக கூறப்படுகிறது. சவகர்லால் நேரு மணிப்பூர் நடன அகாடமியில் முன்னாள் குருவாக இருந்தார். 1981 ஆம் ஆண்டில் சங்கீத நாடக அகாடமி விருதைப் பெற்றார். 1998 ஆம் ஆண்டில் இந்திய அரசு நான்காவது உயரிய குடிமக்கள் விருதான பத்மசிறீ விருதை வழங்கிச் சிறப்பித்தது.

## இதையும் காண்க

* மணிப்புரி

## மேற்கோள்கள்
# சுமதி முத்தட்கர்

| சுமதி முத்தட்கர்  |
| --- |
| பிறப்பு | 10 செப்டெம்பர் 1916 மத்தியப் பிரதேசம் |
| இறப்பு | 28 பெப்ரவரி 2007 (அகவை 90) கொல்கத்தா |
| [விக்கித்தரவில் தொகு] |

**சுமதி முத்தட்கர் (Sumati Mutatkar)** (பிறப்பு: 1916 செப்டம்பர் 10 -இறப்பு: 2007 பிப்ரவரி 28) பாரம்பரிய இந்துஸ்தானி இசையின் ஆக்ரா கரானாவைச் சேர்ந்த இவர், இந்திய பாரம்பரிய இசைப் பாடகரும் மற்றும் இசைக்கலைஞரும் ஆவார். மேலும் இவர், தில்லி பல்கலைக்கழகத்தில் இசைத் துறை பேராசிரியராகவும் இருந்துள்ளார். நாக்பூர் பல்கலைக்கழகத்தில் பட்டம் பெற்ற இவர் நாக்பூரைச் சேர்ந்த ஸ்ரீ சாவ்லா ராம் மற்றும் அமராவதியின் பண்டிட் வாமன்புவா ஜோஷி ஆகியோரிடமிருந்து தனது ஆரம்ப இசை பயிற்சியினைப் பெற்றார். பண்டிட் கோவிந்த ராவ் புர்ஹான்புர்கரிடமிருந்து துருபாத் மற்றும் தமர் பாடல்களைக் கற்றுக்கொண்டார்.

கலாச்சாரத் திட்டத்தின் பரப்புதலுக்கான புலனாய்வாளராக அவர் பண்பாட்டுத் துறையுடன் தொடர்புடையவர். அவர் தற்போது கலாச்சார வளங்கள் மற்றும் பயிற்சி மையத்தின் கௌரவ இயக்குநராக உள்ளார். இந்தியாவின் இசை, நடனம் மற்றும் நாடகத்திற்கான தேசிய அகாதமியான, சங்கீத நாடக அகாடமி இவரது வாழ்நாள் சாதனைகளுக்காக 1979ஆம் ஆண்டு சங்கீத நாடக அகாதமி கூட்டாளர் என்ற கௌரவத்தை இவருக்கு வழங்கியது. 1999இல் இந்திய அரசு இவருக்கு பத்மசிறீ விருதினை வழங்கியது. 2001-2002 ஆம் ஆண்டில் மத்தியப் பிரதேச அரசால் இவருக்கு காளிதாஸ் சம்மன் விருது வழங்கப்பட்டது.

## ஆரம்பகால வாழ்க்கை மற்றும் பயிற்சி

இவர் அப்போதைய பிரித்தானிய இந்தியாவின் ஒருபகுதியாக இருந்த மத்திய மாகாணத்தில் உள்ள பாலகாட் என்ற இடத்தில் நீதிபதியான கஜனன் அம்பர்டேகர், மற்றும் சுந்தரி சுபேதர் ஆகியோரின் மூத்த குழந்தையாக பிறந்தார்..

குவாலியர் கரானாவின் பண்டிட் ராஜபய்ய பூச்ச்வாலே, ஆக்ரா கரானாவின் உஸ்தாத் விலாயத் உசேன் கான், மற்றும் ராம்பூர் கரானாவின் பண்டிட் அனந்த் மனோகர் ஜோஷி மற்றும் உஸ்தாத் முஷ்டாக் உசேன் கான் (இறப்பு 1964) உள்ளிட்ட பல்வேறு ஆசிரியர்களிடமிருந்து பாரம்பரிய இந்துஸ்தானி இசையில் பயிற்சி பெற்றார். இருப்பினும், இவர் முதன்மையாக பண்டிட் எஸ்.என்.ரதன்ஜங்கரின் மாணவியாவார். லக்னோவில் உள்ள மாரிஸ் கல்லூரி என்று அழைக்கப்படும் பட்கண்டே இசை நிறுவனத்தில் அவரிடம் பயிற்சி பெற்றார் .

நாக்பூர் பல்கலைக்கழகத்தில் பட்டம் பெற்ற பிறகு, சுமதி முத்தட்கர் லக்னோவில் உள்ள மாரிஸ் கல்லூரி என்ப்படும் பட்கண்டே இசை வித்யாபீத்துக்கு மாறினார். அங்கிருந்து அவர் இறுதியில் இசையில் 'இந்திய இசையின் கலாச்சார அம்சம்' என்ற தலைப்பில் எழுதப்பட்ட ஆய்வறிக்கையின் மூலம் முனைவர் பட்டம் பெற்றார்.

## தொழில்

1953ஆம் ஆண்டில், அகில இந்திய வானொலியில் இசை இயக்குநராக சேர்ந்தார். பின்னர் இசை துணைத் தயாரிப்பாளராகவும் ஆனார். அகில இந்திய வானொலியின் தேசிய நிகழ்ச்சிகள் மற்றும் இசை சம்மேலன்களில் பங்கேற்றார். இசை மாநாடுகளில் கலைஞராகவும் அறிஞராகவும் பங்கேற்றுள்ளார். பின்னர், 1968ஆம் ஆண்டில் தில்லி பல்கலைக்கழகத்தில் இசை மற்றும் நுண்கலை பீடத்தில் சேர்ந்தார். இறுதியில் 1981 செப்டம்பரில் அதன் தலைவராக ஓய்வு பெற்றார். இவர் தனது பணிக் காலத்தில், இசைத்துறையில் ஏராளமான ஆராய்ச்சித் திட்டங்களை மேற்பார்வையிட்டார். மேலும் இந்த விஷயத்தில் பல புத்தகங்களையும் வெளியிட்டார்.

## இறப்பு

இவர் மூச்சுக்குழாய் நோயினால் பாதிகப்பட்ட இவர் 2007 பிப்ரவரி 28, அன்று கொல்கத்தாவில் உள்ள ஒரு தனியார் மருத்துவமனையில் தனது 91ஆவது வயதில் இறந்தார். சாகும்வரை தனது மகளுடன் வாழ்ந்து வந்தார்.

## குறிப்புகள்
# சரோஜா வைத்தியநாதன்

| சரோஜா வைத்தியநாதன்  |
| --- |
|  |
| பிறப்பு | 19 செப்டெம்பர் 1937 (அகவை 88) பெல்லாரி |
| விருதுகள் | சங்கீத நாடக அகாதமி கூட்டாளர் |
| [விக்கித்தரவில் தொகு] |

**சரோஜா வைத்தியநாதன்** (செப்டம்பர் 19, 1937- ) ஓர் பரதநாட்டியக் கலைஞர் ஆவார்.. இவர் பரதநாட்டியம் தொடர்பான நூல்களை இயற்றியுள்ளார்.

## விருதுகள்

* காளிதாஸ் சம்மன் விருது
* பத்மஸ்ரீ விருது, 2002
* பத்ம பூஷண் விருது, 2013 .

## மேற்கோள்கள்

*  பரணிடப்பட்டது 2013-04-24 at the வந்தவழி இயந்திரம்

## வெளி இணைப்புகள்

*  பரணிடப்பட்டது 2013-04-16 at the வந்தவழி இயந்திரம்
*  பரணிடப்பட்டது 2013-04-15 at the வந்தவழி இயந்திரம்
# சசிகலா (பாலிவுட் நடிகை)

| சசிகலா |
| --- |
| சசிகலா |
| பிறப்பு | சசிகலா ஜவால்கர் (1932-08-04)4 ஆகத்து 1932 சோலாப்பூர், பம்பாய் மாகாணம், பிரித்தானிய இந்தியா |
| இறப்பு | 4 ஏப்ரல் 2021(2021-04-04) (அகவை 88) மும்பை, மகாராட்டிரம், இந்தியா |
| மற்ற பெயர்கள் | சசிகலா சைகல் |
| செயற்பாட்டுக் காலம் | 1944–2006 |
| குறிப்பிடத்தக்க படைப்புகள் | *ஆர்த்தி* (1962) *கும்ரா* (1963) |
| வாழ்க்கைத் துணை | ஓம் பிரகாஷ் சைகல் |
| விருதுகள் | * 2 முறை சிறந்த துணை நடிகைக்கான பிலிம்பேர் விருது
 |
| புகழ்ப்பட்டம் | பத்மசிறீ (2007) |

**சசிகலா சைகல்** ( *Shashikala Saigal*) (4 ஆகஸ்ட் 1932-4 ஏப்ரல் 2021) **சசிகலா** என்ற தனது திரைப்பெயரால் நன்கு அறியப்பட்ட ஓர் இந்தியத் திரைப்பட மற்றும் தொலைக்காட்சி நடிகை ஆவார். இவர் 1940 களில் தொடங்கி நூற்றுக்கணக்கான பாலிவுட் படங்களில் துணை வேடங்களில் நடித்தார்.

## ஆரம்ப ஆண்டுகள்

மகாராட்டிராவின் சோலாப்பூரில் மராத்தி பேசும் இந்து பாவ்சர் சிம்பி குடும்பத்தில் சசிகலா பிறந்தார். 5 வயதிலேயே, சோலாப்பூர் மாவட்டத்தில் உள்ள பல நகரங்களில் இவர் நடனமாடி, பாடி, மேடையில் நடித்து வந்தார். சசிகலாவின் சிறுவயதிலேயே குடும்பத்தின் பொருளாதார நிலைமை மோசமானதால் இவரின் தந்தை தனது குடும்பத்தை போது மும்பைக்கு அழைத்து வந்தார். சசிகலாவின் தோற்றமும் திறமையும் கொண்டு திரைப்படங்களில் நடிக்க வாய்ப்புத் தேடினர். பாடகி மற்றும் நடிகையுமான நூர்ஜஹானைச் சந்திக்கும் வரை குடும்பம் சிறிய அளவிலேயே வருமானம் ஈட்டியது.

## நடிகையாக அங்கீகாரம்

சமீபத்திய நாட்களில் சசிகலா
நூர்ஜஹானின் கணவர் சௌத் உசேன் ரிசிவி அப்போது *ஜீனத்* என்ற திரைப்படத்தை தயாரித்து வந்தார். படத்தில் இடம்பெற்ற கவ்வாலி வகை பாடல் காட்சியில் சசிகலாவையும் சேர்த்தார். 1947 ஆம் ஆண்டு வெளியான *ஜுக்னு* படத்தில் நூர்ஜஹான் மற்றும் திலீப் குமாருடன் சசிகலா ஒரு துணை வேடத்தில் நடித்தார். 1950 ஆம் ஆண்டு வெளியான *அர்சூ* படத்தில் மீண்டும் அவருடன் நடித்தார்.

சசிகலா, சம்மி கபூருடன் *தாகு* (1955) என்ற படத்தில் பணியாற்றினார். மேலும், பி. என். அரோரா, அமியா சக்ரவர்த்தி மற்றும் ஒரு சில தயாரிப்பாளர்கள் தயாரித்த திரைப்படங்களில் சிறிய வேடங்களில் நடித்தார். பிரேம் நாராயண் அரோரா தயாரித்த இந்தித் திரைப்படமான *புக்டி* (1948) படத்தில் நடித்ததன் மூலம் இவர் அனைவரது கவனத்தையும் பெற்றார். வி. சாந்தாராமின் *தீன் பட்டி சார் ராஸ்தா* (1953) போன்ற சில திரைப்படங்களில் இவருக்கு பாத்திரங்கள் கிடைத்தன. தனது இருபதுகளின் முற்பகுதியில் இருந்தபோது, சசிகலா குந்தன் லால் சைகல் குடும்பத்தைச் சேர்ந்த ஓம் பிரகாஷ் சைகலை சந்தித்து திருமணம் செய்து கொண்டார். இவர்களுக்கு இரண்டு மகள்கள் உள்ளனர்.

## விருது

* 2007இல் , இந்திய அரசில் நான்காவதாக குடிமக்களுக்கு வழங்கப்பெறும் உயர் விருதான பத்மசிறீ கௌரவம் வழங்கப்பட்டது.

## மேற்கோள்கள்

## வெளி இணைப்புகள்

* ஐ.எம்.டி.பி இணையத்தளத்தில் சசிகலா
* பாலிவுட் கங்காமா இணையதளத்தில் சசிகலா
# கங்காதர் பிரதான்

| கங்காதர் பிரதான் |
| --- |
| பிறப்பு | (1948-07-10)10 சூலை 1948 பரிகுலா, பூரி மாவட்டம், ஒடிசா |
| இறப்பு | 10 அக்டோபர் 2010(2010-10-10) (அகவை 62) |
| பணி | பாரம்பரிய நடனக் கலைஞர் |
| பிள்ளைகள் | 4 |
| விருதுகள் | சங்கீத நாடக அகாதமி, பத்மசிறீ |
| வலைத்தளம் |
| konarkfestival.com |

**கங்காதர் பிரதான்** (*Gangadhar Pradhan*) (10 ஜூலை 1948 - 10 அக்டோபர் 2010) ஓர் இந்திய ஒடிசி நடனக் கலைஞர் ஆவார்.

## வாழ்க்கை மற்றும் தொழில்

கங்காதர் பிரதான் ஒடிசாவின் பூரி மாவட்டத்தில் உள்ள பரிகுலா என்ற கிராமத்தில் பிறந்தவர். ஒரு விவசாயியான முரளிதர் பிரதான் மற்றும் அவரது மனைவி திவித்திகா தேவிக்கும் மகனாகப் பிறந்தார். பிறக்கும்போதே இவர் நோய்வாய்பட்டிருந்தார். தங்களது முந்தைய குழந்தைகள் இறந்துவிட்ட காரணத்தினால் கங்காதரை அருகிலுள்ள கிராமமான திமிரிசேனாவில் உள்ள கோவிலின் பிரதான தெய்வமான பாலுங்கேசுவருக்கு அர்ப்பணித்தனர். கங்காதருக்கு ஆறு வயதாக இருந்தபோது, கோவிலில் கோட்டிபுவா நடனக் கலைஞரானார். மேலும் அதை ஒரு தொழிலாலத் தொடர்ந்தார். பின்னர் உத்கல் சங்கீத் மகாவித்யாலயாவில் சேர்ந்து ஒடிசியையும் பின்னர் மர்தலா வாசிப்பதிலும் பயிற்சி பெற்றார். மேலும் சஞ்சுக்தா பனிகிரகியுடன் சேர்ந்து இணை நடனக் கலைஞர் மற்றும் தாள வாத்தியக்காரராக இருந்தார். கங்காதர் ஒரு சிறந்த நடன இயக்குனராகவும் இருந்தார்.

கங்காதர் பிரதான் 1975 இல் புவனேசுவரத்தில் ஒரிசா நடன அகாடமியையும், 1986 இல் கொனார்க் நாட்டிய மண்டபத்தையும் நிறுவினார். மேலும் கோனார்க் நடனம் மற்றும் இசை விழா (1986 இல்) மற்றும் தௌலி நடன விழா (2001 இல்), ஆகிய இரண்டையும் நடத்தினார். அத்துடன் பல சிறிய நடன விழாக்கள், கனடாவில் சித்ரலேகா நடன அகாடமி விழாவை நடத்தினார். இவர் ஒரிசா சங்கீத நாடக அகாடமியின் முன்னாள் தலைவராக இருந்தார். இவரது பிற்காலங்களில், மாநிலத்தின் நாட்டுப்புற நடன பாணிகளை ஆவணப்படுத்த ஒரு திட்டத்தை ஏற்பாடு செய்தார்.

## தனிப்பட்ட வாழ்க்கை மற்றும் இறப்பு

கங்காதர் பிரதானுக்கு ஒரு மகன் மற்றும் மூன்று மகள்கள் இருந்தனர். 2010 ஆம் ஆண்டின் முற்பகுதியில், புவனேசுவரத்தில் உள்ள அப்பல்லோ மருத்துவமனையில் குருதிக்குழாய்ச் சீரமைப்புக்கு உட்படுத்தப்பட்டார். ஆனால் கங்காதர் அக்டோபர் 10 அன்று தனது 62 வயதில் பெருமூளை இரத்தக்கசிவு காரணமாக இறந்தார்.

## விருதுகளும் கௌரவங்களும்

கங்காதர் பிரதான் உத்கல் பல்கலைக்கழகத்திலிருந்து கௌரவ டாக்டர் பட்டம் பெற்றவர். இவருக்கு 1998 இல் சங்கீத நாடக அகாதமி விருது வழங்கப்பட்டது. 2008 இல் இந்தியாவின் நான்காவது உயரிய குடிமகன் விருதான பத்மசிறீ விருது வழங்கப்பட்டது. .

## மேற்கோள்கள்
# எமி பாவா

| எமி பாவா Hemi Bawa |
| --- |
| பிறப்பு | தில்லி, இந்தியா |
| பணி | ஓவியர் சிற்பி |
| அறியப்படுவது | நவீன ஓவியம் |
| வாழ்க்கைத் துணை | இந்திரசித்து சிங் பாவா |
| விருதுகள் | பத்மசிறீ |
| வலைத்தளம் |
| Website |

**எமி பாவா** (*Hemi Bawa*) இந்தியாவைச் சேர்ந்த ஓர் ஓவியரும் சிற்பியுமாவார். 1948 ஆம் ஆண்டு இவர் பிறந்தார். இவரது படைப்புகளில் அக்ரைலிக்கு மற்றும் கண்ணாடி ஓவியங்களும் மற்றும் வார்ப்பிரும்பு, கண்ணாடி இழை மற்றும் தாமிரம் ஆகியவற்றால் செய்யப்பட்ட சிற்பங்களும் அடங்கும்.

பாவா தில்லியில் பிறந்தார், 1962 ஆம் ஆண்டில் ஓவியம் வரையத் தொடங்கியபோது இவருக்கு முறையான பயிற்சி எதுவும் இல்லை பின்னர், இவர் இசுகாண்டிநேவிய கண்ணாடி தயாரிக்கும் நுட்பங்களைப் படித்தார். பின்னர் அந்த ஊடகத்தில் உலோகம், மரம் மற்றும் அக்ரைலிக்கு ஆகியவற்றுடன் இணைந்து பணியாற்றத் தொடங்கினார். 1996 ஆம் ஆண்டில், அட்லாண்டாவில் நடைபெற்ற 1996 ஆம் ஆண்டு கோடைகால ஒலிம்பிக்கில் காட்சிப்படுத்துவதற்காக, கோகோ-கோலா ஒரு சிற்பத்தை உருவாக்க இவரை நியமித்தது, எட்டு அடி உயரத்தில் இவர் உருவாக்கிய சிற்பம் இப்போது நகரத்தில் உள்ள கோகோ-கோலா அருங்காட்சியகத்தில் காட்சிக்கு வைக்கப்பட்டுள்ளது. இந்தியாவிலும் வெளிநாட்டிலும் தனி மற்றும் குழு கண்காட்சிகளை பாவா நடத்தியுள்ளார். இதில் *கண்ணாடி பரிமாண* நிகழ்ச்சி மற்றும் தில்லியில் *இந்தியா கலைத் திருவிழா 2012 ஆகியவை* அடங்கும்.

கலைத்துறையில் எமி பாவா ஆற்றிய பங்களிப்புகளுக்காக இந்திய அரசு 2009 ஆம் ஆண்டு பத்மசிறீ விருதை இவருக்கு வழங்கியது. 2010 ஆம் ஆண்டில் வெளியிடப்பட்ட அல்கா பாண்டே எழுதிய எ*மி பாவா* என்ற புத்தகத்தில் இவரது வாழ்க்கை மற்றும் படைப்புகள் ஆவணப்படுத்தப்பட்டுள்ளன இந்தர்சித்து சிங் பாவா என்ற தொழிலதிபரைத் திருமணம் செய்து கொண்டார், மேலும் இத்தம்பதியினர் தற்போது தில்லியில் எய்லி சாலையில் வசிக்கின்றனர்.

## மேற்கோள்கள்

## புற இணைப்புகள்

* "Hemi Bawa 2012". *YouTube video*. Artspeaks India. 1 November 2012. Retrieved 13 February 2016.

## மேலும் படிக்க

* Pande, Alka (2010). *Hemi Bawa*. Om Books. ISBN 9788174367938.